open-index/open-wikipedia-markdown huggingface dataset:
Sakišimos salos

**Sakišimos salos** (, okinav. *Sachishima*) – salų grandinė, piečiausias Japonijos salyno galas. Sakišima salos priklauso Riūkiū saloms, o jas sudaro Mijako, Jaejama ir Senkaku salos. Salos priklauso Okinavos prefektūrai, Japonija. Bendras salų plotas 818,45 km².

## Skirstymas
Sakišimos salos skirstomos į:
* Mijako salos (Mijako subprefektūra)
**  Mijakodžima miestas
*** Ikema (*Ikema-jima*)
*** Irabu (*Irabu-jima*)
*** Kurima (*Kurima-jima*)
*** Mijakas (*Miyako-jima*)
*** Ogamis (*Ōgami-jima*)
*** Šimodžis (*Shimoji-shima*)
**  Taramos kaimas
*** Mina (*Minna-jima*)
*** Tarama (*Tarama-jima*)
* Jaejamos salos (Jaejamos subprefektūra)
**  Išigakio miestas
*** Išigakis (*Ishigaki-jima*)
**  Taketomio miestas
*** Aragusuku (*Aragusuku-jima*)
*** Hateruma (*Hateruma-jima*)
*** Iriomotė (*Iriomote-jima*)
*** Kohama (*Kohama-jima*)
*** Kurošima (*Kuroshima*)
*** Taketomis (*Taketomi-jima*)
*** Jubu (*Yubu-jima*)
**  Jonagunio miestas
*** Jonagunis (*Yonaguni-jima*)
* Senkaku salos
**  Išigakii miestas
*** *Visos Senkaku salos yra negyvenamos.*

Image:Miyako ikema bridge.JPG|Ikema tiltas tarp Mijako ir Ikemos
Image:Shimojijima-airport.jpg|Šimodži
Image:Tarama.JPG|Tarama
Image:Ishigaki bay seen from southern gate bridge.jpg|Išigakis
Image:Village in Taketomi Island - located at southwest Japan.jpg|Taketomis
Image:黒島Img499.jpg|Kurošima
Image:Funauki iriomote island.jpg|Iriomotė
Image:Yonaguni agarizaki.jpg|Jonagunis


## Išnašos
Nikolajus Michailovas (1906)

**Nikolajus Michailovas** (, 1906 m. spalio 10 d. Maskvoje – 1982 m. gegužės 25 d.) – komjaunimo, tarybinis ir partinis veikėjas, buvęs TSKP CK Politinio biuro narys.

## Biografija
Nuo 1924 m. dirbo Maskvos gamykloje „Pjautuvas ir kūjis“ pagalbiniu darbininku, valcuotoju, 1931-1937 m. – šios gamyklos gamybinio mokymo kombinato partinis sekretorius, gamyklos daugiatiražio laikraščio redaktorius, laikraščio „Pravda“ bendradarbis. 1937 m. paskirtas laikraščio «Комсомольская правда» („Komjaunimo tiesa“) atsakinguoju sekretoriumi. Laikraščio puslapiuose organizavo puolimą prieš „liaudies priešus“ ir J. Stalino garbinimą.

1938–1952 m. buvo VLKJS CK I sekretoriumi (juo dirbo beveik 15 metų, ilgiausiai iš visų komjaunimo vadovų). Šiame poste auklėjo tarybinį jaunimą besąlygiško paklusnumo partinei valdžiai ir Stalinui dvasioje, vertė vaikus atsisakyti represuotų tėvų, kūrė legendas apie „pionierius-didvyrius“ (P. Morozovas ir kt.). 1952–1953 m. Stalino iškeltas dirbo TSKP CK sekretoriumi bei propagandos ir agitacijos skyriaus vedėju. Po Stalino mirties iškart neteko aukščiausių postų ir 1953–1954 m. dirbo TSKP Maskvos miesto komiteto I sekretoriumi.

1954–1955 m. – TSRS ambasadorius Lenkijoje. 1955–1960 m. – TSRS Kultūros ministras. 1960-1965 m. – TSRS ambasadorius Indonezijoje. 1965–1970 m. – Valstybinio spaudos komiteto prie TSRS Ministrų tarybos pirmininkas.

TSRS Aukščiausiosios Tarybos 2-5 ir 7 šaukimų deputatas. 1939–1971 m. – TSKP CK narys, 1952 m. spalio – 1953 m. kovo mėn. – TSKP CK Politinio biuro narys.

## Nuorodos
* Biografija (rusų kalba).
Terpentininė pušis

**Terpentininė pušis** (*Pinus taeda*) – pušinių šeimai (*Pinaceae*) priklausanti spygliuočių medžių rūšis. Paplitusi Šiaurės Amerikoje, pietrytinėje JAV dalyje (Šiaurės Karolinoje, Virdžinijoje, Tenesyje, Džordžijoje, Floridoje ir kt.).

Aukštis iki 46 m, kamieno skersmuo iki 160 cm. Kamienas status, be šalutinių šakų. Laja plačiai kūgiška arba apskrita. Žievė rausvai ruda, netaisyklingai sueižėjusi. Spygliai 12-18 cm ilgio, 1,2 mm storio, susitelkę po 2-3. Kankorėžiai lancelotiški, gelsvai rudi, 6-12 cm ilgio, rombiškais, tamsiakraščiais žvyneliais. Sėklos 5-6 mm ilgio, su 2 cm ilgio skristuku.

Gali išgyventi iki 150–200 metų. Auga iki 700 m aukštyje, žemumose, pelkių pakraščiuose. Mediena naudojama medienos ir celiuliozės pramonėje.

## Šaltiniai


File:Pinus taeda young cones.jpg|Jauni vyriški kankorėžiai
File:Pinus taeda cones.jpg|Moteriški kankorėžiai
File:Pinus taeda Bastrop2.jpg|Terpentininių pušų giraitė Teksase
Suktaspyglė pušis

**Suktaspyglė pušis** (*Pinus contorta*) – pušinių šeimai (*Pinaceae*) priklausanti spygliuočių medžių rūšis. Paplitusi Šiaurės Amerikos vakaruose: nuo pietų Aliaskos ir Jukono šiaurėje iki Kalifornijos pusiasalio pietuose, rytuose arealas siekia Koloradą.

Aukštis iki 30-40 m (kartais iki 50 m), nors paprastai tai nedidelis, kreivas medis. Kamienas kreivas, dažnai vieną medį sudaro keli kamienai. Laja skirtinga priklausomai nuo porūšio, paprastai asimetriška. Žievė rausvai arba pilkšvai ruda, netaisyklingai sueižėjusi. Spygliai 2-8 cm ilgio, 0,7-2 mm storio, susisukę, susitelkę po 2. Kankorėžiai asimetriški, lancelotiški arba kiaušiniški, rausvai rudi, 3-6 cm ilgio, rombiškais žvyneliais. Sėklos 5 mm ilgio, su 1-1,4 cm ilgio skristuku.

Naudojama medienos pramonėje. Introdukuota Naujojoje Zelandijoje kur tapo invazine rūšimi. Auga lėtai, tačiau prisitaikiusi prie įvairių sąlygų.

Išskiriami 3 suktaspyglės pušies porūšiai:
* *Pinus contorta* subsp. *contorta*
* *Pinus contorta* subsp. *murrayana*
* *Pinus contorta* subsp. *latifolia*

## Šaltiniai


File:Pinus contorta 8149.jpg|Spygliai ir kankorėžis
File:Obsidian Cliff in Yellowstone.JPG|Suktaspyglės pušys Jeloustoune
File:Pinus contorta map.png|Paplitimas
Daugvilienė

**Daugvilienė**:

*Daiva Daugvilienė (g. 1960 m.), švietimo vadybininkė, verslininkė
*Elžbieta Daugvilienė (1886–1959), tautodailininkė skulptorė.
Daiva Daugvilienė

**Daiva Daugvilienė** (1960 m. vasario 9 d. Vilniuje) – švietimo vadybininkė, verslininkė, Tarptautinės teisės ir verslo aukštosios mokyklos įkūrėja ir vadovė.

## Biografija
Gimė inteligentų šeimoje. Baigė Vilniaus 31-ąją vidurinę mokyklą. 1984 m. baigė studijas Vilniaus valstybinio universiteto Ekonomikos fakultete (specialybė – finansų ekonomika). 1992 m. Lietuvos muzikos akademijoje įgijo kino filmų scenaristės specialybę.

1985-1990 m. Lietuvos profesinių sąjungų taryboje kultūros instruktorė metodininkė, 1992–1994 m. Lietuvos kultūros fondo direktorė, 1995-1996 m. Tarptautinio kalbų mokymo centro direktorė, savo vardu pavadintos mokyklos (Daugvilienės aukštesnioji verslo mokykla, dab. UAB „Tarptautinė teisės ir verslo aukštoji mokykla“) steigėja, direktorė. 1996 m. Vilniaus miesto (Žirmūnų 4-oje) apygardoje kandidatavo į LR Seimą (numeris sąraše – 67, Lietuvos centro sąjunga), 2000 m. Vilniaus miesto (Nr. 57) apygardoje kandidatavo į Vilniaus m. savivaldybės tarybą (priešrinkiminis numeris sąraše – 28, Lietuvos centro sąjunga).

1992 m. parašė scenarijų filmams „Nužudytasis“ ir „Dilgėlių vainikas" apie savižudybes Lietuvoje (pastatytas ir parodytas per LTV).

Įtraukta į „Tūkstantmečio žmonės“ sąrašą.

Ištekėjusi (2 kartą); vyras Gintautas; sūnūs Arminas ir Modestas.

Mokėjo rusų, vokiečių, anglų kalbas.

## Šaltiniai
Lietuvos Respublikos Seimo rinkimai

**Lietuvos Respublikos Seimo rinkimai** – Lietuvos Respublikos parlamento rinkimai.

Seimo nariai renkami ketveriems metams.

## Rūšys
* **Eiliniai Seimo rinkimai** rengiami ne anksčiau kaip prieš 2 mėnesius ir ne vėliau kaip prieš 1 mėnesį iki pasibaigiant Seimo narių įgaliojimams.
* **Pirmalaikiai Seimo rinkimai** gali būti rengiami Seimo nutarimu, priimtu ne mažiau kaip 3/5 visų Seimo narių balsų dauguma.

## Istorija
* 1920 m. Steigiamojo Seimo rinkimai
* 1922 m. Seimo rinkimai
* 1923 m. Seimo rinkimai
* 1926 m. Seimo rinkimai
* 1936 m. Seimo rinkimai
* 1940 m. Liaudies Seimo rinkimai (I šaukimo LTSR Aukščiausioji Taryba)
* 1947 m. LTSR Aukščiausiosios Tarybos rinkimai (II šaukimo)
* 1951 m. LTSR Aukščiausiosios Tarybos rinkimai (III šaukimo)
* 1955 m. LTSR Aukščiausiosios Tarybos rinkimai (IV šaukimo)
* 1959 m. LTSR Aukščiausiosios Tarybos rinkimai (V šaukimo)
* 1963 m. LTSR Aukščiausiosios Tarybos rinkimai(VI šaukimo)
* 1967 m. LTSR Aukščiausiosios Tarybos rinkimai (VII šaukimo)
* 1971 m. LTSR Aukščiausiosios Tarybos rinkimai (VIII šaukimo)
* 1975 m. LTSR Aukščiausiosios Tarybos rinkimai (IX šaukimo)
* 1980 m. LTSR Aukščiausiosios Tarybos rinkimai (X šaukimo)
* 1985 m. LTSR Aukščiausiosios Tarybos rinkimai (XI šaukimo)
* 1990 m. Lietuvos TSR Aukščiausiosios Tarybos rinkimai (XII šaukimo)
* 1992 m. Lietuvos Respublikos Seimo rinkimai
* 1996 m. Lietuvos Respublikos Seimo rinkimai
* 2000 m. Lietuvos Respublikos Seimo rinkimai
* 2004 m. Lietuvos Respublikos Seimo rinkimai
* 2008 m. Lietuvos Respublikos Seimo rinkimai
* 2012 m. Lietuvos Respublikos Seimo rinkimai
* 2016 m. Lietuvos Respublikos Seimo rinkimai
* 2020 m. Lietuvos Respublikos Seimo rinkimai
* 2024 m. Lietuvos Respublikos Seimo rinkimai

## Taip pat skaitykite
* Lietuvos Respublikos Prezidento rinkimai
* Lietuvos savivaldybių tarybų rinkimai
Kanjoningas

**Kanjoningas** () – ekstremalaus sporto, sportinio turizmo kalnuotose vietovėse rūšis, susijusi su leidimusi kriokliais, laipiojimu uolomis, čiuožimu ar šokinėjimu nuo uolų į vandenį, brovimusi per plyšius ir pan.

Tai aštrių įspūdžių mėgėjų pramoga, reikalaujanti ne tik specialaus pasiruošimo, bet ir atitinkamos įrangos, pradedant virvėmis, karabinais ir baigiant šalmais, spec. nardymo kostiumais ir pirštinėmis.

Šio tipo turizmo pavojams priklauso ne tik tikimybė prisitrenkti, bet ir įstrigti plyšyje, perkaisti (*[[hipertermija]]*), peršalti (*[[hipotermija]]*), būti nuneštam vandens srauto ir t. t. O kartais vienintelis kelias pasitraukti iš trasos – ją užbaigti iki galo.

Kanjoningui tinkamų trasų yra visuose žemynuose (taip pat ir Antarktidoje), bet viena iš smagiausių – Meksikoje, vadinama Hidrofobija, Čipitino (*Chipitin*) upės kriokliai prie Matakaneso (Nuevo Leono valstija).

## Šaltiniai
* http://www.speleo.lt/index.php?id=373 
* http://www.aventurs.com/matacanes.php?lang=esp&dest=3
Valmieros savivaldybė

**Valmieros savivaldybė** () – administracinis vienetas vidurio Latvijoje, Vidžemėje. Ribojasi su Valkos, Smiltenės, Cėsių ir Limbažių savivaldybėmis, Estijos Respublikos Pernu, Viljandžio ir Valgos apskritimis. Plotas 2947,9 km², 51 370 gyventojų (2021 m.). Administracinis centras – Valmiera.

## Istorija
Savivaldybė sudaryta 2021 m. liepos 1 d., sujungus Beverynos, Burtniekų, Kuocėnų, Mazsalacos, Naukšėnų, Rūjienos, Strenčių savivaldybes ir Valmieros miestą.

## Suskirstymas
Savivaldybė skirstoma į 26 valsčius ir 5 miestus:

* Bėrzainės valsčių
* Brengulių valsčių
* Burtniekų valsčių
* Diklių valsčių
* Ėvelės valsčių
* Ipikių valsčių
* Jerių valsčių
* Jėrcėnų valsčių
* Kaugurių valsčių
* Kuocėnų valsčių
* Kiuonių valsčių
* Luodės valsčių
* Matyšių valsčių
* Mazsalacos miestą
* Mazsalacos valsčių
* Naukšėnų valsčių
* Planių valsčių
* Ramatos valsčių
* Rencėnų valsčių
* Rūjienos miestą
* Sedos miestą
* Sėlių valsčių
* Skankalnės valsčių
* Strenčių miestą
* Trikatos valsčių
* Vaidavos valsčių
* Valmieros valsčių
* Valmieros valstybinį miestą
* Vecatės valsčių
* Vilpulkos valsčių
* Zilaiskalno valsčių

## Šaltiniai
RGBA

**RGBA** (angl. **R**ed **G**reen **B**lue **A**lpha). RGBA naudoja RGB spalvų modelį su papildoma informacija. Alfa kanalas nurodo vaizdo elemento (taško) skaidrumą.

PNG yra paveiksliukų formatas kuris naudoja RGBA.

## Nuorodos
Alfa kanalas
Jürgen Schult

**Jurgenas Šultas** (; g. 1960 m. gegužės 11 d. Amt Neuhaus, Vokietija) – vokiečių disko metikas, pasaulio rekordininkas, olimpinis čempionas.

## Biografija

Iki Vokietijos susivienijimo Šultas atstovavo Rytų Vokietijai (VDR). Per savo karjerą Šultas 4 kartus dalyvavo olimpinėse žaidynėse. 1988 m. žaidynėse Seule iškovojo aukso, 1992 m. Barselonoje – sidabro medalį (nusileidęs lietuviui Romui Ubartui); 1996 m. liko šeštas, 2000 m. – aštuntas.

Pasaulio lengvosios atletikos čempionatuose Šultas iškovojo 4 medalius – auksą 1987 m., sidabrą 1999 m. bei bronzą 1993 m. ir 1997 m. Europos lengvosios atletikos čempionatuose Šultas laimėjo aukso medalį 1990 m., sidabro 1998 m. ir bronzos 1994 m.

1986 m. Šultas numetė diską 74 m 8 cm ir pasiekė pasaulio rekordą. Jį 2024 m. balandžio 14 d. pagerino Mykolas Alekna, nusviesdamas diską 74 m 35 cm.

## Šaltiniai
Kregždžių urvas

**Kregždžių urvas** () – giliausias arba vienas iš giliausių (512 m) Žemėje karstinės kilmės urvų, esantis Meksikoje, San Luis Potosi valstijoje, su 376 m gylio žemyn platėjančia šachta. Angos skersmuo – 60 m, pagrindas – nuo 60 iki 300 m pločio. Jį 1967 m. atrado JAV ornitologai, tose vietovėse tyrinėję urvų paukščius.

Tačiau nėra abejonių, kad urvas buvo žinomas gerokai anksčiau. Už 11 km esančio Akismono (*Aquismón*) miestelio pavadinime uastekų (*Huastecos*) kalba minimas šulinys (pagal vieną versiją – „medis prie šulinio“). Šioje šachtoje prieglaudą nuo grobuonių surado daug paukščių. Tarp jų ir urvinių papūgų (*aratinga holochlora*). Tačiau čia gyvena ne kregždės, kurių vardu pavadintas urvas, o į jas panašūs paukščiai čiurliai.

Keletą metų Kregždžių urvas domino tik mokslininkus, bet kiek vėliau jį atrado ir speleologai. Po jų netrukus čia pradėjo lankytis atrakcijų ištroškę turistai. Dabar ten leidžiamasi net su parašiutais. Teigiama, kad šiuo metu paukščių Kregždžių urve mažiau nei prieš 40 metų.

## Šaltiniai ir nuorodos
* http://www.elclima.com.mx/el_sotano_de_las_golondrinas.htm
* http://www.youtube.com/watch?v=SWw-HCsNH00&feature=related
Upių monitorius

**Upių monitorius** () – stipriausias upių karo laivas. Žodis pavadinime *monitorius* yra iš JAV pilietinio karo laikų buvusio JAV laivo „Monitor“ pavadinimo. Paskutinį kartą JAV upių monitoriai buvo naudojami kare Vietname, kur veikė „rudojo vandens“ flotilėje.

Upių monitoriai buvo naudojami vidiniuose vandenyse – upėse ir ežeruose. Šiems laivams paprastai būdinga maža grimzlė, kad galėtų upėse praplaukti. Jų vandentalpa ir grimzlė priklauso nuo to, kur naudojami. Daugelis upių monitorių būdavo lengvai šarvuoti, nors dalis turėdavo ir galingesnius šarvus. Jie buvo ginkluoti įvairių (nuo 75 mm iki 152 mm) kalibrų patrankomis.

Upių monitorių tipas persikloja su upių kanonierėmis.

## Pietų Amerika
Brazilijos upių monitorius „Parnaíba“ buvo pastatytas kariniam jūrų laivynui Rio de Žaneire ir pradėtas eksploatuoti 1938 m. kovo 9 d., dalyvavo Antrajame pasauliniame kare ir šiuo metu tai yra seniausias pasaulyje eksploatuojamas ir veikiantis karo laivas.

## Šaltiniai
Narmontas

* Algirdas Narmontas, aktorius
* Antanas Narmontas-Ivanauskas, rezistentas, pirmasis Alkos rinktinės vadas
* Edmundas Narmontas, krepšininkas, „Vilniaus Statyba“ žaidėjas
* Ignas Narmontas, pedagogas, Šakynos daraktorinės mokyklos mokytojas
* Jonas Narmontas (g. 1960 m.), irkluotojas
* Matas Narmontas, šachmatininkas
Aurelija Mikušauskaitė

**Aurelija Mikušauskaitė** (1937 m. liepos 17 d. Kaune – 1974 m. sausio 2 d. Vilniuje) – Lietuvos kino, televizijos ir teatro aktorė.

## Biografija
1951 m. įstojo į Respublikinę Kauno medicinos mokyklą Nr. 1, 1955 m. baigė felčerių-akušerių specialybės kursą.

1956 m. įstojo į Lietuvos SSR Valstybinę konservatoriją, 1960 m. su pagyrimu baigė aktoriaus meistriškumo specialybės kursą, buvo pripažinta dramos teatro artisto kvalifikacija. V dramos aktorių laida (1956–1960): Vincas Aleknavičius, Henrikas Andriukonis, Milita Bazevičiūtė, Nijolė Gelžinytė, Eugenijus Ignatavičius, Vincenta Miežlaiškytė, Aurelija Mikušauskaitė, Algirdas Paukštaitis, Aleksandras Šimanskis, Bronius Talačka, Judita Ušinskaitė. Kurso vadovai Irena Vaišytė ir Jonas Kavaliauskas.

Pirmąjį vaidmenį kūrė televizijos studijoje. Tada ji buvo dar visai jaunutė Konservatorijos teatrinio fakulteto studentė ir vaidino troškimą gyventi – pagrindinę heroję O’Henrio apsakymo „Paskutinis lapas“ inscenizacijoje. Režisierius, matyt, neatsitiktinai šią rolę paskyrė Aurelijai, pažindamas jos didelę gyvybingumo jėgą, atkaklumą, temperamentą.

1960 m. baigusi Valstybinės konservatorijos teatrinį fakultetą, su kurso draugais atėjo dirbti į Valstybinį televizijos ir radijo komitetą. Suvaidino daug didesnių ir mažesnių vaidmenų televizijos teatre, „Literatūrinių herojų klubuose“, labai mėgo skaityti poeziją, vaidino radijo teatre, kurį laiką dirbo televizijos pranešėja.

1965 m. pradėjo dirbti Jaunimo teatre. Tačiau ir ten triūsdama dažnai viešėdavo televizijoje ir radijuje, dalyvaudavo spektakliuose, laidose. Paskutinis jos vaidmuo televizijoje – Lialia A. Arbūzovo pjesėje „Pasirinkimas“, kurios premjera įvyko 1973 m. sausio mėnesį.

Palaidota Kauno Panemunės kapinėse.

## Kūryba
Vaidmenys teatre:
* N. Svetlovas „Po dvidešimties metų“
* Miroslavas Mitrovičius „Apiplėšimas vidurnaktį“, rež. Zenonas Buožis
* Nazymas Hikmetas „Keistuolis“
* Mykolas Sluckis, Viktoras Miliūnas „Du maži žmogiukai dideliam mieste“, 1966 m., rež. Aurelija Ragauskaitė
* Džonas Osbornas „Atsigręžk rūstybėje“, 1967 m., rež. Vytautas Čibiras
* Žanas Anujis „Žana“ (Vyturys), 1967 m., režisieriaus asistentas Antanas Šurna
* Radijus Pogodinas „Rudė“, 1968 m., rež. Irena Bučienė
* Nikolajus Pogodinas „Aristokratai“, 1968 m. rež. Aurelija Ragauskaitė
* Jevgenijus Švarcas „Drakonas“, 1968 m., rež. Vytautas Čibiras
* Violeta Palčinskaitė „Aš vejuosi vasarą...“, 1968 m., rež. Aurelija Ragauskaitė
* Viktoras Rozovas „Nuo šeštadienio iki sekmadienio“, 1970 m., rež. Gintas Žilys
* Valentinas Katajevas „Baltuoja burė tolumoj“, 1970 m., rež. Vytautas Čibiras
* Grigorijus Kanovičius „Ugnis užantyje“, 1972 m., rež. Gintas Žilys

Vaidmenys kine:
* „Svetimi“, 1961 m., Lietuvos kino studija, rež. Marijonas Giedrys
* "Beržai svyruokliai", 1963 m. rež. Vitalis Gruodis 
* „Jausmai“, 1968 m., Lietuvos kino studija, scenarijaus autorius Vytautas Žalakevičius, rež. Algirdas Dausa, Almantas Grikevičius

## Nuorodos
* Valstybinis jaunimo teatras 
* Jonas Kavaliauskas
Hamburgo žemės socialinis teismas

**Hamburgo žemės socialinis teismas** () – aukščiausias žemės teismas, nagrinėjantis bylas socialinės teisės srityje Hamburgo federalinėje žemėje, socialinis teismas.

Adresas – Kapstadtring 1, 22297 Hamburgas, Vokietija (įsikūręs tuo pačiu adresu kaip ir Hamburgo socialinis teismas).

## Nuorodos
* Oficiali Hamburgo žemės socialinio teismo tinklavietė
Žemės teismas

**Žemės teismas**:

* Pavieto žemės teismas (LDK), Lietuvos Didžiosios Kunigaikštystės teismas
*Federalinėje žemėje veikiantis (žemės lygmens) teismas () Austrijoje ir Vokietijoje
* Žemės teismas (Vokietija) (), antrosios grandies teismas Vokietijoje.
Menongė

**Menongė** () – miestas pietų Angoloje, į pietryčius nuo Huambo, prie Kebės upės (Kubango intakas). Kuando Kubango provincijos administracinis centras. ~30 tūkst. gyventojų. Geležinkelis į Namibę. Plentai į Kuitą, Ondživą, Matalą.

## Istorija

Kolonijiniais laikais miestas vadintas **Serpa Pinto** pagal portugalų kolonistą Alexandre de Serpa Pinto. 

Angolos pilietinio karo metais Menongėje veikė svarbi karinė bazė, kurios dėka netolimoje Kuito Konavalės gyvenvietėje suduotas smūgis sukilėlių pajėgoms.

## Sportas
* Cuando Cubango FC futbolo klubas;
* Estádio Municipal de Menongue stadionas.
Socialinis teismas

**Socialinis teismas** – specializuotas teismas, nagrinėjantis bylas socialinės teisės srityje.

## Vokietija
Socialinis teismas Vokietijoje veikia pagal Socialinių teismų įstatymą. Nagrinėja bylas viešosios teisės srityse kaip socialinis draudimas (sveikatos draudimas, nelaimingų atsitikimų draudimas ir kt.), parama nedarbo atveju (konkrečiai – *[[bedarbio išmoka|Arbeitslosengeld]] II*), socialinė parama (nuo 2005 m.) ir kt.

Teismai – Vokietijos Federalinis Socialinis Teismas, žemės (pvz., Hamburgo žemės socialinis teismas) ir kiti socialiniai teismai.
Čekijos vyrų ledo ritulio rinktinė

**Čekijos vyrų ledo ritulio rinktinė** – komanda, atstovaujanti Čekijai tarptautinėse ledo ritulio varžybose. 

2020 m. ji buvo 5 vietoje Tarptautinės ledo ritulio federacijos reitinge.

## Žiemos olimpinių žaidynių pasiekimai

* 1994 m. 5 vieta
* 1998 m. 1 vieta
* 2002 m. 5 vieta
* 2006 m. 3 vieta
* 2010 m. 7 vieta

## Pasaulio taurės pasiekimai

* 1996 m. Nepateko į atkrintamasias varžybas
* 2004 m. Pralaimėjo pusfinaliuose

## Pasaulio čempionatų pasiekimai

* 1993 m. 3 vieta
* 1994 m. 7 vieta
* 1995 m. 4 vieta
* 1996 m. 1 vieta
* 1997 m. 3 vieta
* 1998 m. 3 vieta
* 1999 m. 1 vieta
* 2000 m. 1 vieta
* 2001 m. 1 vieta
* 2002 m. 5 vieta
* 2003 m. 4 vieta
* 2004 m. 5 vieta
* 2005 m. 1 vieta
* 2006 m. 2 vieta
* 2007 m. 7 vieta
* 2008 m. 5 vieta
* 2009 m. 6 vieta
* 2010 m. 1 vieta

## Šaltiniai
Ozas (prekybos ir pramogų centras)

**„Ozas“** – prekybos ir pramogų centras Vilniuje.

## Istorija
2008 m. pasirašė sutartį su UAB „Rubicon group“ ir turi 50 % akcijų „Ozo“ centrą statančios ir valdančios ir projektą plėtojančios bendrovės „ECE Projektmanagement Vilnius“ (generalinis direktorius Stefanas Zeiselmaieris). Į šį projektą ECE investavo per 180 mln. eurų (621 mln. litų). Pagrindinis projekto rangovas – turkų bendrovė „Kayi Construction" A.S (ją pasamdė Vokietijos bendrovė „ECE Projektmanagement Vilnius“). Turkų įmonė „Termko Sogutma san" Lietuvoje įkūrė savo filialą „Termko LT“, samdžiusį lietuviškas subrangos įmones.

Statė >860 darbininkų (160 lietuvių, kiti iš Turkijos). Darbuotojus tikrinę Valstybės sienos apsaugos tarnybos, policijos ir valstybinės darbo inspekcijos darbuotojai aptiko daugiau nei 20 nelegaliai dirbančių ir statybose įrengtuose būstuose, gyvenančių Turkijos piliečių. (Lietuvos užsienio reikalų ministerija jiems išdavė turistines vizas, kurios nesuteikia teisės legaliai įsidarbinti Lietuvoje. Prekybos centrą stačiusi turkų bendrovė LR URM ministerijai pateiktuose vizų prašymuose nurodė, esą šie asmenys į Lietuvą atvyksta kaip statybų konsultantai, nors apklausti teigė, jog čia atvyko dirbti ir patvirtino, jog gyvena kartu su kitais statybininkais).

2009 m. rugpjūtį atidarytas LR prezidento Algirdo Mykolo Brazausko. Į 62 tūkst. m² ploto centrą investuota ~586 mln. Lt.

2011 m. ~9 ha plote šalia „Siemens“ arenos ir „Ozo“ centro atidarytas Ozo parkas.

2018 m. 100% bendrovės „Ozantis“, kuriai priklauso prekybos ir pramogų centras, akcijų įsigijo NT įmonė „NEPI Rockcastle“, taip tapdama nauju PC OZAS savininku.

2021 m. valdymas perimtas iš „Newsec“ į „NEPI Rockcastle“ rankas.

## Savybės
Per 4 aukštus išsidėsčiusios prekybos ir pramogų zonos (-1A/B, 1A, 2A, 3A), 7 aukštų stovėjimo aikštelė bei aikštė ties pagrindiniu įėjimu (nuo Avia Solutions Group arenos pusės).

Veikia Vilniuje vienintelė „Peek & Cloppenburg“ parduotuvė, taip pat – ZARA, H&M, PULL & BEAR, MOHITO, „Reserved“, „Sportland“, „New Yorker“, „Douglas“, „Deichmann“, „Jack&Jones“, „Elesen“ ir kitos parduotuvės. Prekybos centre taip pat įsikūrusi MAXIMA XXX maisto prekių parduotuvė, plaukimo baseinas „Plaukimo šeima“ (-1B), šeimos pramogų parkas „Adventica“ (-1B), pramogų parkas „ACTION! by Apollo“, kino teatras „Multikino“.

## Šaltiniai

## Nuorodos
* Oficiali tinklavietė (lietuvių, anglų, rusų k.)
ECE Projektmanagement

GmbH **ECE Projektmanagement G.m.b.H. & Co. KG** – vokiečių bendrovė, nekilnojamojo turto plėtotoja, didžiausia prekybos centrų valdytoja Europoje. Apyvarta - 12 mlrd. eurų (2007 m.). ECE valdo per 100 objektų, kurių plotas 3 mln. m². verslui skirto ploto (10 000 verslo nuomininkų). 

Vadovas Alexander Otto, jauniausias įmonės įkūrėjo Werner Otto sūnus.
„ECE Projektmanagement International“ generalinis direktorius Josipas Kardunas.

## Istorija
1965 m. ECE įkūrė verslininkas Werner Otto (Otto-Versand vadovas). Firmos pavadinimas - akronimas (**''E**inkaufs-**C**enter **E**ntwicklungsgesellschaft'' - 'apsipirkimo centrų vystymo bendrovė').

2008 m. pasirašė sutartį su UAB „Rubicon group“ ir turi 50 % akcijų Ozo centrą statančios ir valdančios ir projektą plėtojančios bendrovės „ECE Projektmanagement Vilnius“ (generalinis direktorius Stefanas Zeiselmaieris). Į šį projektą ECE investavo per 180 mln. eurų (621 mln. litų). 

2009 m. rugpjūčio mėn. Vilniuje atidarė „Ozo“ prekybos centrą. Ketina ir toliau investuoti didžiuosiuose Lietuvos miestuose.

## Šaltiniai

## Nuorodos
* 
* Oficiali „ECE“ tinklavietė (vokiečių, anglų k.)
Ozas (reikšmės)

Žodis **ozas** gali reikšti:

* ozas – ilga (iki 30-40 km), siaura kalva, sudaryta daugiausia iš smėlio ir žvyro:
** Kulvos ozas;
** Šeškinės ozas;
** ozas Barzdos kalnas;
** Targių ozas;
** Lapgirio ozas;
** Žagarės ozas;
* „Ozas“ – prekybos ir pramogų centras Vilniuje;
* FK Ozas Vilnius – Lietuvos futbolo klubas iš Vilniaus.
Trikampis (filmas)

**Trikampis** () – 2009 m. Didžiojoje Britanijoje pastatytas mistinis trileris. Filmą režisavo Christopher Smith.

## Aktoriai
* Melissa George – *Jess*
* Liam Hemsworth – *Victor*.
* Rachael Carpani – *Sally*.
* Emma Lung – *Heather*.
* Michael Dorman – *Greg*.
* Henry Nixon – *Downey*.
* Joshua McIvor – *Tommy*.

## Siužetas

Džesė yra vieniša motina, kurios sūnus Tomis serga autizmu. Įkalbėta Grego ji sutinka plaukti žvejoti su juo ir jo draugais. Kelionės metu laivas patenka į keistą elektromagnetinę audrą, nuo kurios jie mėgina išsigelbėti įlipdami į pro šalį plaukiantį lainerį. Tačiau patekę į laivą, supranta, jog jis tuščias. Greitai ima dėtis keisti dalykai, grupelę kažkas nuolat seka. Paaiškėja, kad Džesė ir yra juos persekiojanti figūra ir jie visi pateko į laiko kilpą. Vienintelis būdas iš jos ištrūkti – nužudyti visus keleivius.

## Atsiliepimai
*Trikampis * kritikų buvo įvertintas gana gerai. Rotten Tomatoes filmą įvertino 81%. Empire suteikė filmui keturias žvaigždutes iš penkių. *Variety* žurnalo nuomone, šis filmas turi kokią nors prasmę tik vertinant pagal jo paties fantastinę logiką. The Guardian kritikas *Trikampį* palygino su Mebijaus juosta. Jo kolega *Trikampį* pavadino „protingai ir įdomiai sukonstruotu siaubo filmu“. Mažiausiai filmu susižavėjo *Entertainment Ireland* apžvalgininkas, sakęs „vaidyba gera, tačiau tai negali užmaskuoti fakto, kad šio filmo siaubas itin nebaisus ir greičiau greičiau paliks jus besukančius galvas, nei privers pašokti iš kėdės“ ir skyrė tik dvi žvaigždutes iš penkių.

Geriausiai šį filmą įvertino *The Movie Spot*, davęs net 4,5 žvaigždutes iš 5.

## Nuorodos
Olimpija

**Olimpija** (, oficialiai ***Senoji Olimpija***, ) – miestas Peloponeso pusiasalyje, pietvakarių Graikijoje, labiausiai žinomas dėl jame rengtų pirmųjų Olimpinių žaidynių. Pirmosios žaidynės buvo rengiamos graikų dievui Dzeusui, čia yra archeologijos muziejus.

Šiuo metu kiekvienų olimpinių žaidynių deglai yra uždegami Olimpijos centre ir iš ten pradeda kelionę į olimpinių žaidynių rengėją. Istorinis miesto centras yra įtrauktas į UNESCO pasaulio paveldo sąrašą.

## Istorija

Olimpijoje 776 m. pr. m. e. surengtos pirmosios senovės olimpinės žaidynės. Jos trukdavo kas 4 metus, o paskutinės įvyko 393 m. Iš viso per tą laikotarpį surengtos 293 žaidynės. Nuo 1896 m. pagal Olimpijos žaidynių pavyzdį imtos rengti šiuolaikinės olimpinės žaidynės.

## Antikinės Olimpijos šventykla

Įsikūrusi Alfėjo ir Kladajo upių santakoje Olimpijos šventovė daugiau kaip 1000 m. buvo svarbus religijos ir sporto centras. Šventykla buvo reikšminga Mikėjų laikais, atsikrausčius dorėnams, kurie atsinešė Dzeuso kultą. Dzeuso  buveinės (Olimpo kalno) vardu ir buvo pavadinta vietovė. Šventovei išpopuliarėjus visoje Graikijoje (šis procesas pasibaigė apie 300 m. pr. m. e.), čia buvo pastatyta prašmatnesnių šventyklų ir kitų pastatų. Po Romos imperatoriaus Adriano valdymo (117–138 m.) šventovė prarado savo religinę ir politinę svarbą.

## Galerija

Olimpia_FilipTemple.JPG|Šventyklos griuvėsiai (monopteris)
Olympos.jpg|Olimpijos miestas
Olympia flame1.jpg|Olimpinio Deglo uždegimo ceremonija
Stadio Olimpia 2007.JPG|Senovinis olimpinis stadionas


## Šaltiniai
Apollo 8

**Apollo 8** – antroji pilotuojama NASA Apollo serijos misija. Šios misijos tikslas buvo orbitos apskriejimas aplink Mėnulį. Misiją sudarė trys įgulos nariai − misijos vadovas Frank Borman, pagrindinio modulio kapitonas James Lovell ir mėnulio modulio vadovas William Anders. Šie žmonės tapo pirmieji pasaulyje išvydę savo akimis Mėnulį bei Žemę iš jos palydovo pusės. Iki Mėnulio įgula skrido tris dienas, o visa misija truko kiek daugiau nei šešias dienas.
Jonagunis

**Jonagunis** ( **Yonaguni-jima**), taip pat vadinamas **Dunanu** (ドゥナン) arba **Dunan-čima** (ドゥナンチマ) jonaguni kalboje – labiausiai į vakarus nutolusi Japonijos sala.

Vietinė kalba, kuri nesuprantama japonams ir kitų Riūkiū kalbų atstovams, vis dar vartojama kelių vyresniųjų žmonių. Vietinis pavadinimas Dunanas yra giminingas japoniškai pradžiai *Jona*- japoniškame pavadinime.

## Geografija

Jonagunis yra 108 km į rytus nuo Taivano, Riūkiū salyno, kuris yra tarp Rytų Kinijos jūros ir Ramiojo vandenyno, pabaigoje.

Salos plotas 28,88 km² ir yra 1700 gyventojų, vidutinė metinė temperatūra yra 23,9 °C ir iškrenta 3000 mm. Visa sala priklauso Jonagunio miestui, saloje yra trys miesteliai Sonai, Kubura ir Higava. Riūkiū karalystė salą užėmė 1610 m.

Saloje esantis Irazakio kyšulys yra labiausiai į vakarus nutolęs Japonijos taškas. Sakoma, kad giedrą dieną iš čia matomas Taivanas.

## Istorija

Iki paskutinio ledynmečio Jonagunis buvo žemyno dalimi.

XII a. sala buvo prijungta prie Riūkiū karalystės. XVII a. Jonagunis tapo Sacumos žemės dalimi. 1879 m. sala formaliai tapo Japonijos dalimi.

Iki XX a. pradžios Jonagunis buvo Jaejama kaimo, kuris apėmė Jaejama salas, dalimi. 1948 m. sala tapo atskiru kaimu. 1945–1972 m. salą užėmė JAV, o grąžinus Japonijai ji tapo Okinavos prefektūros dalimi.

1998 m. gegužės 4 d. dalį salos sugriovė povandeninis žemės drebėjimas.

## Vietinės įžymybės

Jonagunis žinomas dėl hanazakės 120 stiprumo iš ryžių pagaminto distiliuoto spirito (avamoris), kuris gaminamas tik šioje saloje.

Iš Jonagunio kilusi ypatinga arklių veislė, pavadinta pagal salos pavadinimą.

Jonagunį mėgsta narai, nes žiemą aplink salą renkasi kūjarykliai.

Po 1980 m. narai aptiko įdomią uolų sankaupą prie pietinio salos taško. Vadinamasis Jonagunio monumentas turi į laiptus panašias terasas su aštriais kampais, tad kai kurie mokslininkai mano, kad uolos yra dirbtinės kilmės (arba iš dalies apdorotos) prieš tūkstančius metų.

## Taip pat skaitykite

* Okinavos sala
* Sakišima salos
* Riūkiū karalystė
Jotyškių apylinkė

**Jotyškių apylinkė** (arba ***Jotijiškių apylinkė***) – Lietuvos TSR administracinis-teritorinis vienetas pietvakarių Lietuvoje.

## Vadovai
* J. Grybėnas, pirmininkas iki 1947 m.

## Šaltiniai
Lygiosios

:: *Apie kaimą Plungės rajone žr. [[Lygiosios (Plungė)]]*.

**Lygiosios** – reiškinys sporte, kai du varžovai ar komandos per rungtynes neišaiškina nugalėtojo (pasiekia vienodą taškų skaičių). Tai sportinių rungtynių baigimas vienodu rezultatu, nei laimint, nei pralaimint.

Futbole rungtynėms pasibaigus lygiosiomis nuo XIX a. būdavo skiriamas 1 taškas, prilygdavęs pusei pergalės (už pergalę 2, už pralaimėjimą 0 taškų). Atkrintamosiose varžybose lygiųjų atveju ilgą laiką buvo skiriamos papildomos rungtynės, bet XX a. 8-ajame dešimtmetyje pereita prie kitos sistemos – įprastai mušama 11 m baudinių serija. Grupės varžybose XX a. 10-ajame dešimtmetyje pereita prie lygiųjų, prilygstančių trečdaliui pergalės (už pergalę 3, už lygiąsias 1 taškas) – taip buvo siekiama didintį rungtynių konkurencingumą. 2024–2025 m. sezone ypač daug lygiųjų buvo Brazilijos lygoje – 50 proc., iš didžiųjų Europos lygų – Ispanijoje (36 proc.) ir Italijoje (35 proc.).

Dar didesniu lygiųjų procentu pasižymi šachmatai – tarp žaidėjų su didesniu nei 2750 FIDE reitingu lygiųjų dalis siekia 55–75 proc. Čia lygiosioms prilyginamas ir patas.

## Šaltiniai
Janušonytė

*Milda Stenslerienė-Janušonytė (1916 m.), chorvedė ir kultūros veikėja
*Laima Janušonytė (g. 1959 m.), sporto žurnalistė
Rachel Marsden

**Rachel Marsden** (g. 1974 m. gruodžio 2 d. Vankuveryje, Kanada) – kanadiečių žurnalistė, skiltininkė („kolumnistė“), komentatorė.

## Biografija
Užaugo Port Kokitlame. Studijavo Simono Freizerio universitete bei Britų Kolumbijos technologijos institute (British Columbia Institute of Technology). 1990 m. baigė radijo žurnalistikos studijas, nuo 2003 m. lankė Nacionalinės žurnalistikos centrą (National Journalism Center).

Dirbo konservatyvios krypties laikraščiuose kaip National Post, Toronto Sun bei The Washington Times, po to – Free Congress Foundation ir nuo 2004 iki 2007 m. gegužės mėn. – Fox News Channel. 2006 persikėlė į Niujorką. JAV ir Kanadoje išgarsėjo skandalais bei provokatyviais komentarais (be kita ko pasisakė už kankinimus Gvantanamo kalėjime). Dėl savo poleminio stiliaus lyginama su Ann Coulter. 2007 m. gegužės 30 d. pašalinta iš Fox laidos *Red Eye with Greg Gutfeld*

## Nuorodos
* Asmeninis Rachel Marsden tinklalapis
Gehirn&Geist

**„Gehirn&Geist“** (, laisv. vert. 'Kūnui ir sielai') – psichologijos ir neuromokslų mokslo populiarinimo žurnalas Vokietijoje. Leidžia „Spektrum der Wissenschaft Verlagsgesellschaft“.

2002 m. pradėtas leisti. Dabar pasirodo 10 kartų per metus. Sritys – neurologija, neurobiologija, elgesio tyrinėjimai, psichologija, filosofija bei religija. Tiražas – 39 000 egz. (2009 m.).

Mokslinė taryba: Angela D. Friederici, Frank Rösler, Gerhard Roth, Henning Scheich, Wolf Singer, Wolfgang Wahlster.

## Nuorodos
* ''Gehirn&Geist'' tinklavietė (vokiečių k.)
Psychologie Heute

**Psychologie Heute** () - kasmėnesinis psichologijos mokslo populiarinimo žurnalas, leidžiamas Vokietijoje. Vyr. redaktorius - Heiko Ernst.

Adresas: Werderstraße 10, D-69469 Weinheim, Vokietija.

## Istorija
1974 m. pradėjo leisti leidykla Verlagsgruppe Beltz. 

2008 m. tiražas siekė 145 381 egz. 

## Vadovybė
*Vyr. redaktorius Heiko Ernst
*Vyr. redaktoriaus pavaduotoja Ursula Nuber
*Redaktoriai Katrin Brenner, Anke Römer, Thomas Saum-Aldehoff.

## Nuorodos

* „Psychologie Heute“ svetainė (vokiečių k.)
Laima Janušonytė

**Laima Janušonytė - Steinhoff** (g. 1959 m. sausio 2 d. Radviliškyje) – sporto žurnalistė ir prodiuserė, Lietuvos sporto žurnalistų federacijos prezidentė (nuo 2004 m.), Tarptautinės sporto žurnalistų asociacijos (AIPS) viceprezidentė.

## Biografija
Vilniaus universitete baigė žurnalistikos studijas.

Nuo 1981 m. Lietuvos radijo ir televizijos darbuotoja, nuo 1985 m. užsiima su sporto žurnalistika susijusia veikla. LRT delegacijos sudėtyje dirbo 7 olimpiadose – Atlantos, Nagano, Sidnėjaus, Atėnų, Turino, Pekino ir Vankuverio. Buvo Lietuvos televizijos sporto laidų prodiuserė ir sporto redakcijos vadovė. 2011 m. liepos mėnesį po 30 metų darbo paliko postą Lietuvos televizijoje.

Nuo 2005 m. AIPS viceprezidentė (išrinkta AIPS Kongrese Marakeše (Marokas), slaptame elektroniniame balsavime surinkusi daugiausia balsų: 74 šalių iš 78).

## Šaltiniai
Tarptautinė sporto žurnalistų asociacija

**Tarptautinė sporto žurnalistų asociacija** (**TSŽA**; , ISPA, ) - tarptautinė sporto žurnalistus vienijanti nevyriausybinė organizacija; asociacija.

## Vadovybė
*Prezidentas Gianni Merlo
*Pirmasis viceprezidentas Esat Yilmaer
*Viceprezidentai Laima Janušonytė (g. 1959 m.), nuo 2005 m.; Nikolajus Dolgopolovas ir kt.

## Nuorodos
*Oficiali Tarptautinės sporto žurnalistų asociacijos tinklavietė (anglų k.)
Tautvydas Meškonis

**Tautvydas Meškonis** (g. apie 1964 m.) – Lietuvos sporto komentatorius, LTV žurnalistas.

## Biografija
Sportu domisi nuo vaikystės, lankė futbolą. Baigė žurnalistikos studijas VU KF, pirmuose kursuose atliko praktikas laikraščiuose. Televizijos ir radijo specializacijoje „atsidūriau netyčia“.

Nuo 1990 m. sporto komentatorius. Vienos iš rimtesnių varžybų pradžioje buvo Sovietų Sąjungos čempionato rungtynės tarp Vilniaus „Žalgirio“ ir Odesos „Černomorico“ (1990 m. kovo 9 d.), radijo transliacija. Žinomas kaip futbolo komentatorius (kitas garsesnis Lietuvoje futbolo komentatorius – Nerijus Kesminas). Komentavo čempionato, 2000 m. Sidnėjaus olimpiados futbolo pusfinalio rungtynes.

Vedęs; turi dukrą. 

## Šaltiniai
Malanžė

**Malanžė** () – miestas šiaurinėje Angoloje, 450 km į rytus nuo Luandos, 1220 m aukštyje virš jūros lygio. Malanžės provincijos administracinis centras. ~157 tūkst. gyventojų. Per miestą eina Luandos-Saurimo plentas, yra geležinkelis į Luandą ir vietinių skrydžių oro uostas. Yra Kesua evangelikų bažnyčia. Į pietus nuo Malanžės prasideda Kangadalos nacionalinis parkas. 85 km nuo miesto yra Kalandulos krioklys, o už 116 km – Pungo Andongo uolos.

## Istorija
Portugalų kolonistai Malanžę įkūrė XIX a. 1885 m. pradėtas geležinkelio iš Luandos į Malanžę, garsėjusią medvilnės plantacijomis, statybos. Nuo XIX a. vid. čia vykdavo svarbus regiono turgus. Miestas taip pat buvo svarbus kavos, vaisių, kukurūzų, tekstilės gaminių tiekėjas. Angolai paskelbus nepriklausomybę, medvilnės pramonė žlugo, miestas smarkiai nukentėjo nuo karo.

## Istorija
* GD Baixa de Cassanje – futbolo klubas; rungtyniavo stipriausioje šalies lygoje;
* CR União de Malanje – futbolo klubas; rungtyniavo stipriausioje šalies lygoje;
* Gegužės 1-osios stadionas ()

## Išnašos

## Nuorodos
* SOCCERWAY (*apie klubą*)
* Sofascore (*apie klubą*)
* Flashscore (*apie klubą*)
* Transfermarkt (*apie klubą*)
* Globalsportsarchive (*apie klubą*)
Hannu Mikkola

**Hanu Olavis Mikola** (, 1942 m. gegužės 24 d. Joensū – 2021 m. vasario 25 d. Helsinkyje) – suomių lenktynininkas. Pasaulio ralio čempionate Mikkola dalyvavo nuo 1973 iki 1993 m. 1983 m. Mikola, vairuodamas „Audi Quattro“ automobilį tapo pasaulio ralio čempionu, 1979 m., 1980 m. bei 1984 m. galutinėje čempionato įskaitoje liko antras. Iš viso per savo karjerą Mikola laimėjo 18 Pasaulio ralio čempionato etapų.

## Pasaulio ralio čempionato pergalės
:

## Šaltiniai
Gintaras Kručkauskas

**Gintaras Kručkauskas** (g. 1960 m. kovo 1 d. Biržai) – Lietuvos krepšinio treneris.

Alytaus sporto mokykloje trenerio karjerą pradėjęs G. Kručkauskas yra treniravęs Alytaus "Alitos", Panevėžio "Aukštaitijos" bei Kauno "Atleto" ekipas. Strategas taip pat dirbo Permės "Ural-Great" ir Maskvos "Dinamo" klubuose bei Limasolio DTL EKA AEL (Kipras) komandoje. Su šia ekipa G. Kručkauskas tapo Kipro čempionu.

Biržietis 2004/2005 metų sezone dirbo vienoje stipriausių Rusijos moterų krepšinio ekipų Jekaterinburgo UGMK, o pastaruosius du sezonus vadovavo Latvijos moterų krepšinio ekipai Cėsių BK "Cesis" ir su ja du kartus tapo šios šalies čempionato bei Baltijos moterų krepšinio lygos (BMKL) prizininku.

Nuo 2009 m. rugpjūčio 6 d. treniravo Utenos „Juventus“ ekipą. 2010 m. birželio 14 d. paliko „Juventus“ vyr. trenerio postą. 2011 m. vasario 3 d. pradėjo treniruoti Alytaus "Alytaus" klubą.

## Šaltiniai
Stovykla (reikšmės)

**Stovykla** gali reikšti:

* Stovykla – vaikų, paauglių, šeimos ar suaugusių poilsio organizavimo forma;
* Pabėgėlių stovykla – laikina žmonių gyvenvietė, įkurta pabėgėliams apgyvendinti. 
* Tautinė stovykla – kas penkerius metus Lietuvos skautų sąjungos ir Lietuvos skautijos bei išeivijos skautų organizuojama tradicinė šventė;
* Pionierių stovykla – organizuota kaip ideologizuotos vaikų poilsio organizavimo forma TSRS;
* Pataisos darbų stovykla – socialinio poveikio priemonė TSRS;
* Koncentracijos stovykla – genocido arba laikino įkalinimo įstaiga, kurioje žmonės laikomi teismo sprendimu arba be teismo.
Jonas Elvikis

**Jonas Elvikis** (g. 1982 m. liepos 9 d.) – Lietuvos krepšininkas, gimęs Šilalėje, žaidžiantis lengvojo krašto pozicijoje.

## Pasiekimai
* 2003 m. LKAL vicečempionas
* 2004 m. FIBA Europos taurės laimėtojas
* 2004 m. LKL bronzos medalio laimėtojas
* 2011 m. BBL pirmos vietos laimėtojas (Iššūkio taurė)

## Nuorodos
* BasketNews.lt svetainės žaidėjo puslapis
Sumbė

**Sumbė** () – miestas vakarų Angoloje, Atlanto vandenyno pakrantėje, į pietryčius nuo Luandos. Pietų Kvanzos provincijos centras. ~26 tūkst. gyventojų. Per miestą eina Luandos-Bengelos plentas, į šiaurę nuo miesto, už Kambongo upės yra oro uostas. Veikia jūrų uostas.

## Istorija

Kolonijiniais laikais miestas vadintas **Novo Rendondu** (*Novo Redondo*).
Bette Midler

**Bette Midler** (g. 1945 m. gruodžio 1 d.) – iš Havajų kilusi amerikiečių aktorė ir dainininkė. Keturių „Auksinių gaublių“, trijų „Emmy“ ir specialaus „Tony“ prizo savininkė.

## Filmografija

### Darbas televizijoje

## Diskografija
* The Divine Miss M (1972)
* Bette Midler (1973)
* Songs for the New Depression (1976)
* Broken Blossom (1977)
* Thighs and Whispers (1979)
* No Frills (1983)
* Some People’s Lives (1990)
* Bette of Roses (1995)
* Bathhouse Betty (1998)
* Bette (2000)
* Sings the Rosemary Clooney Songbook (2003)
* Sings the Peggy Lee Songbook (2005)
* Cool Yule (2006)
* She Sho' Nuff Got The Stuff (2010)

## Nuorodos

* Oficiali svetainė
* 
*
Linas Kunigėlis

**Linas Kunigėlis** (g. 1972 m. kovo 21 d. Utenoje) – Lietuvos sporto komentatorius, žurnalistas.

## Biografija
1979–1990 m. mokėsi Utenos 4-ojoje vidurinėje mokykloje, 1990–1992 m. studijavo VU Žurnalistikos institute.

1990–1992 m. laikraščio „Sportas“, 1992–1993 m. dienraščio „Lietuvos aidas“ korespondentas. Nuo 1993 m. laisvai samdomas televizijos (LTV, BTV, TV3, LNK, Lietuvos ryto TV) krepšinio komentatorius. 1994–2005 m. „Lietuvos ryto“ žurnalo „Krepšinis“ žurnalistas. Krepšinio žurnalo „Mūsų krepšinis“ žurnalistas, redaktorius. 2008 m. Lietuvos vyrų olimpinės krepšinio rinktinės spaudos atstovas (Pekino olimpinės žaidynėse).

Žaidžia „FK Prelegentai Vilnius“.

Buvo vedęs (2009–2020 m.)  Kotryną Šniukštaitę, buvusi rankininkė, žaidusi Markrandstato (Vokietija) komandoje, gyvenusi Leipcige, nekilnojamojo turto agentūros „Re/Max Capital“ brokerė, turizmo ir paslaugų specialistė, gidė.

## Įvertinimas
* 2013 m. ordino „Už nuopelnus Lietuvai“ medalis 

## Šaltiniai
Žydrūnas Urbonas

**Žydrūnas Urbonas** (g. 1976 m. spalio 4 d. Zarasų rajonas) – buvęs Lietuvos krepšininkas, žaidęs lengvojo ir sunkiojo krašto puolėjo pozicijose, treneris, Utenos rajono savivaldybės politinis bei visuomenės veikėjas.

## Biografija
2007 m. baigė Lietuvos kūno kultūros akademiją, sporto mokytojas.

VšĮ „Utenos Juventus“ prezidentas.

Lietuvos socialdemokratų partijos Utenos rajono skyriaus narys. Nuo 2011 m. Utenos rajono savivaldybės tarybos narys.

Žmona Dalia, vaikai Rojus, Ignas.

## Krepšininko karjera
Krepšininko karjerą Ž. Urbonas pradėjo 1993 m., būdamas septyniolikos metų. Žaidė tokiose komandose, kaip „Lietkabelis“, „Lavera“, „Šilutė“, „Šiauliai“, „Barons“ ir kitos.

Karjerą baigė 2012 metais žaisdamas Utenos „Juventus“ komandoje.

2017 m. lapkričio pabaigoje tapo Utenos „Juventus“ vyr. treneriu. 2022 m. kovo pabaigoje, po nesėkmingos atkarpos, nusprendė pasitraukti iš Utenos ekipos vyr. trenerio posto.

## Trenerio karjera

* 2012–2017 m. spalis Utenos „Juventus“ vyr. trenerio asistentas;
* 2017–2022 m. Utenos „Juventus“ vyr. treneris.
* 2023 m. Prištinos „Sigal“ vyr. treneris.
* 2023–2025 m. Šiaulių „Šiaulių“ vyr. treneris

## Pasiekimai

Kaip žaidėjo:
* Naudingiausias 2001 m. LKL žaidėjas.
* LKL visų žvaigždžių rungtynių dalyvis 2001, 2003 m.
* 2004 m. LKL bronzos medalio laimėtojas.
* 2005 m. LKL bronzos medalio laimėtojas.
* 2005 m. BBL bronzos medalio laimėtojas.
* 2011 m. BBL pirmos vietos laimėtojas (Iššūkio taurė).

Kaip trenerio:
* 2015 m. LKF taurės ketvirtoji vieta.
* 2015 m. BBL trečioji vieta.
* 2015 m. LKL trečioji vieta.
* 2017 m. KMT trečioji vieta.
* 2021 m. KMT trečioji vieta.

## Šaltiniai
Om mani padme hum

**Om mani padme hum** (, ) – žymiausia budistinė mantra, praktikuojama Mahajanos budizme (ypač Tibeto budizme). Siejama su bodhisatva Avalokitešvara.

Pažodžiui ši šešių skiemenų mantra verčiama kaip „**[[Om]]**, brangakmenis lotoso žiede, hum“. Tačiau pati mantros reikšmė įvairių mokytojų skirtingai interpretuojama. Kiekvienam iš mantros skiemenų suteikiama dieviškoji, dvasią apvalanti reikšmė: Om – dosnumas bei kilnumas, Ma – mandagumas bei drausmingumas, Ni – kantrybė bei pakantumas, Pad – darbštumas, Me – atsižadėjimas, Hum – išmintingumas.

Pirmas rašytinis šaltinis su šia mantra – Karandavyūhos sūtra (1050 m.). Tibete *Om mani padme hum* dažnai užrašoma ant akmenų, popierėlis su maldos užrašu dedamas į maldos malūnėlius.

## Išnašos

## Nuorodos
* Mantra ''Om mani padme hum''
Bodhisatva

**Bodhisatva** () – budizme žmogus, atsisakęs nirvanos ir pasirinkęs savo išmintimi padėti kitiems pasiekti nušvitimą, vienas iš budų. Pavadinimas kilo iš žodžių – *[[Atbudimas (budizmas)|bodhi]]* (nušvitimas) ir *[[sattva]]* (švarumas, tyrumas).

Tikėjimas bodhisatvomis ypač paplitęs mahajanos budizme, tuo tarpu hinajanoje pabrėžiamas kiekvieno individualus nušvitimo kelias. Mahajanoje, ypač Tibeto budizme, bodhisatvos – tai mitologizuotos asmenybės, padedančios žmonėms iškvietus mantrų, maldų pagalba.

Supaprastintuose ezoteriniuose, Naujojo Amžiaus tikėjimuose bodhisatva neretai suprantamas kaip šventasis, dvasinis mokytojas.
Richard Burns

**Ričardas Aleksanderis Burnsas** (; 1971 m. sausio 17 d. − 2005 m. lapkričio 25 d.) − anglų lenktynininkas.

Pasaulio ralio čempionate debiutavo 1990 m. Pirmąją pergalę ralyje iškovojo 1998 m. vairuodamas Mitsubishi automobilį. Atstovaudamas Subaru ekipai 1999 m. ir 2000 m. galutinėje čempionato įskaitoje užėmė antrą vietą, 2001 m. tapo pasaulio čempionu, tašku aplenkęs škotą Koliną Makrėjų ir trimis – suomį Tomi Makineną. Karjerą dėl sunkios ligos baigė 2003 m. Iš viso per savo karjerą Burnsas laimėjo 10 Pasaulio ralio čempionato etapų.

## Pasaulio ralio čempionato pergalės
:

## Mirtis
Burnas mirė 2005 metų lapkričio 25 dienos vėlų penktadienį, praėjus lygiai 4 metams po laimėto Pasaulio ralio čempionato, Westminsteryje, Londone nuo piktybinio smegenų naviko. Ričardui tada buvo 34 metai. Britų televizijos laida Aukščiausia Pavara, gerai žinoma dėl savo nepagarbaus požiūrio į daugelį įžymybių, pagerbė Ričardą 2005 metų gruodžio 5 dienos laidoje. Vedėjas Džeremis Klarksonas() sakė, kad "žinios buvo visiškai užvaldytos, kai ir mes susirūpinom, liūdna Ričardo Burnso mirtimi. " Po to, kai buvo parodyta filmuotos medžiagos apie Ričardą montažas, Klarksonas, kuris gyveno šalia Burnso, pasidalino anekdotu apie Burnsą žaidžiantį video žaidimą su Klarksono 7 metų sūnumi ir komentavo: "Jis buvo toks geras žmogus. Aš jo tikrai pasiilgsiu…labai. " Tą dieną nebuvo skelbiamos jokios auto naujienos. Burnsas prieštai svečiavosi Aukščiausios Pavaros laidoje dukart, kartą kalbėjo apie tai, kad ralis yra daug įdomesnis ir įtakingesnis negu Formulė-1. Kitą kartą testavo automobilį Peugeot RC.

Ričardui Burnsui atminti 2007 metais Subaru išleido specialų Impreza WRX STI modelį – RB320. Mašina turi 320Aj (240 kW) automobilio galią keliantį paketą, Prodrive sukurtą pakabą, sportinių amortizatorių rinkinį. Mašiną galima įsigyti tiktai tamsios juodos spalvos. Gautos pajamos keliauja į RB Fondą.

Škotų grupė "Travis" paskyrė savo albumą "The Boy With No Name" Ričardui Burnsui atminti. [13]

## Šaltiniai
Axel C. Filges

**Axel C. Filges** (g. 1947 m. Hamburge, Vokietija) – vokiečių teisininkas, advokatas, Vokietijos advokatų rūmų (Bundesrechtsanwaltskammer) pirmininkas (nuo 2007 m.).

## Biografija
Hamburgo universitete, Frankfurto ir Kelno universitete studijavo teisę.

Nuo 1975 m. advokatas, nuo 1980 m. dabartinės „Taylor Wessing“ advokatų kontoros partneris. Nuo 1989 m. advokatas darbo teisės specialistas.

1998 m. Londone įsteigė Europos darbo teisininkų asociaciją (). Buvo Hanzos advokatų rūmų pirmininkas ir Vokietijos advokatų rūmų vicepirmininkas, nuo 2007 m. rugsėjo 14 d. pirmininkas (pirmtakas Bernhard Dombek) .

Vedęs; turi 2 vaikus.

## Šaltiniai
George Gervin

**Džordžas Gervinas** (; 1952 m. balandžio 27 d.) – profesionalus amerikiečių krepšininkas.

## Karjera
G. Gervin’as gimė 1954 m. balandžio 24 d. Detroite, Mičigane. 1967 m. bandė pakliūti į Martino Liuterio Kingo vidurinės mokyklos krepšinio komandą, tačiau nepateko ir žaidė jaunių komandoje. 1970 m. gavo Kalifornijos Long Byčo universiteto komandos kvietimą, bet namų ilgesys privertė jį persikelti į Rytų Mičigano universitetą. 1972 m. antrojo diviziono turnyre jis smogė Roanoko universiteto žaidėjui. Po šio įvykio jis buvo pašalintas iš universiteto. G. Gervin’as prisijungė prie Eastern Basketball Association (EBA) Mičigane įsikūrusios Pontiac „Chaparrals“ klubu.

1973 m. ABA naujokų biržoje pirmojo rato pabaigoje jį pasirinko Virginia „Squires“ komanda. 1974 m. dėl komandos finansinių problemų buvo iškeistas San Antonio „Spurs“ klubui. Po dvejų metų lygai žlugus, ekipa persikėlė į NBA lygą. 1985 m. jį iškeitė į Chicago „Bulls“ klubą, kuriame pavadavo traumuotą Michael Jordan'ą.

## Apdovanojimai
* 1980 m. NBA lygos naudingiausias žaidėjas
* 1996 NBA 50-mečio Visų laikų komanda
Vokietijos advokatų rūmai

**Vokietijos federaliniai advokatų rūmai** ( 'Sąjungos advokatų rūmai', *BRAK*) – skėtinė organizacija, vienijanti 27 regioninius advokatų rūmus. Įkurti pagal Vokietijos advokatūros įstatymą (§§ 175 ff. Bundesrechtsanwaltsordnung, BRAO), viešosios teisės korporacija. Būstinė – Berlynas. Veiklą prižiūri Vokietijos teisingumo ministerija.

Atstovauja 150 000 advokatų.

## Pirmininkai
* 1999-2007 m.: Bernhard Dombek
* Nuo 2007 m. Axel C. Filges.

## Nuorodos
* Oficiali Vokietijos advokatų rūmų tinklavietė (vokiečių k.)
Lukapa

**Lukapa** () – miestas šiaurės rytų Angoloje, į šiaurę nuo Saurimo, prie Luašimo upės, Lundos plynaukštėje. Šiaurės Lundos provincijos administracinis centras. 27,2 tūkst. gyventojų (2009 m.). Miestas pasiekiamas plentu iš Saurimo. Naudingųjų iškasenų gavybos centras.